13. ข้อมูลอื่นที่เกี่ยวข้อง

โครงการที่อยู่ระหว่างดำเนินการในการลงทุน

13.1 โครงการพัฒนาพื้นที่เพื่อการพาณิชย์และที่อยู่อาศัย สำหรับขายหรือให้เช่า

โครงการ “เดอะ นวไพรเวซี่”

ลักษณะโครงการ

โครงการ “เดอะ นวไพรเวซี่” เป็นโครงการลงทุนพัฒนาที่ดินในเขตส่งเสริมอุตสาหกรรม นวนคร
ปทุมธานี
เพื่อการพาณิชยกรรมในรูปแบบศูนย์การค้าอันทันสมัยและอาคารที่พักอาศัยเพื่อเช่าและขายมีพื้นที่ประมาณ
49 ไร่ ตั้งอยู่บนถนนไทยธานี ภายในเขตส่งเสริมอุตสาหกรรมนวนคร
ซึ่งเป็นแหล่งที่มีประชากรอยู่เป็นจำนวนมากที่สุด ลักษณะของโครงการฯ แบ่งพื้นที่ออกเป็น 2 โซน
ดังนี้

  1. โซนพาณิชยกรรม มีพื้นที่ประมาณ 12.5 ไร่ ประกอบด้วย

  อาคารศูนย์การค้า เป็นอาคาร 3 ชั้น จำนวน 1 อาคาร มีพื้นที่ประมาณ 5,500 ตารางเมตร

ชั้นที่ 1 เป็นพื้นที่สำหรับจำหน่ายสินค้าและบริการประกอบด้วย ซุปเปอร์มาร์เก็ต ธนาคาร
ร้านจำหน่ายเสื้อผ้า ลานกิจกรรมและกลุ่มธุรกิจโทรคมนาคม เช่น เอไอเอส ดีแทค เป็นต้น

ชั้นที่ 2 จัดเป็นศูนย์อาหารและร้านอาหารชั้นนำ ให้บริการอาหารและเครื่องดื่ม
โดยเน้นทั้งในด้านรสชาติ ความหลากหลาย ถูกสุขอนามัย ในราคาที่เหมาะสม
รวมถึงสถานที่ที่กว้างขวางเพียงพอต่อความต้องการของผู้ใช้บริการ

ชั้นที่ 3 เป็นศูนย์สันทนาการสำหรับผู้ที่อาศัยอยู่ในโครงการ “เดอะ นวไพรเวซี่”
ประกอบไปด้วยห้องประชุม ห้องสัมมนา และจัดเลี้ยง ซึ่งสามารถรองรับได้ถึง 500-700 ที่นั่ง

อาคารศูนย์พาณิชยกรรม ลักษณะเป็นอาคารชั้นเดียวจำนวน 2 อาคาร มีพื้นที่อาคารละ 1,400
ตารางเมตร สามารถรองรับร้านจำหน่ายสินค้าเพื่อจำหน่ายสินค้าอุปโภคและบริโภค ได้ถึง 218
ยูนิต ได้แก่ ร้านอาหารชั้นนำ ร้านของฝากมีชื่อ และเสื้อผ้าแฟชั่นนำสมัย เป็นต้น

บริษัทฯ คาดหวังให้โซนพาณิช
กรรมสามารถรองรับการบริการให้แก่ชุมชนและผู้พักอาศัยในบริเวณพื้นที่ใกล้เคียง
อีกทั้งจะเป็นจุดดึงดูดให้ลูกค้าเข้ามาพักอาศัยภายในโครงการฯ
ที่พรั่งพร้อมไปด้วยความสะดวกสบายในการซื้อหาสินค้าและใช้บริการต่าง ๆ
ที่จำเป็นในชีวิตประจำวัน

2. โซนที่พักอาศัย มีพื้นที่ประมาณ 36.5 ไร่

อาคารที่พักอาศัย ( คอนโดมิเนียม ) ประกอบด้วยอาคารพักอาศัยสูง 8 ชั้นจำนวน 48 อาคาร
อาคารละ 87

ยูนิต รวมทั้งสิ้น 4,176 ยูนิต ห้องพักจะมีขนาดพื้นที่ 31 ตารางเมตร ซึ่งกว้างขวางสะดวกสบาย
อีกทั้งยังมีขนาดใหญ่กว่าห้องพักของโครงการอื่น ๆ
โดยแต่ละยูนิตจะออกแบบให้มีการจัดแบ่งพื้นที่อย่างเป็นสัดส่วน
ลงตัวตอบสนองความต้องการของลูกค้า เช่น ส่วนของห้องนอน ส่วนพักผ่อน ส่วนรับประทานอาหาร
ครัวพร้อมเฟอร์นิเจอร์คุณภาพดีบิวท์อินครบชุด ระเบียง และห้องน้ำที่แยกส่วนเปียกและส่วนแห้ง
โดยกลุ่มเป้าหมายของโครงการฯ จะเป็นพนักงานภายในเขตส่งเสริมอุตสาหกรรมนวนคร ปทุมธานี
และผู้ที่อาศัยอยู่ในบริเวณใกล้เคียง

นอกจากนี้ “เดอะ นวไพรเวซี่”
ยังมอบความสะดวกสบายให้กับผู้อยู่อาศัยของโครงการไว้เหนือกว่าคู่แข่งขัน
ด้วยสิ่งอำนวยความสะดวกต่าง ๆ เช่น สวนสาธารณะอันร่มรื่น สนามแบดมินตัน
พื้นที่สำหรับจอดรถยนต์และจักรยานยนต์ที่กว้างขวางและปลอดภัย รถชัตเตอร์บัส สำหรับรับ – ส่ง
ภายในเขตส่งเสริมอุตสาหกรรมนวนคร
พร้อมทั้งระบบสาธารณูปโภคตามมาตรฐานสากลอย่างครบครัน
และระบบรักษาความปลอดภัยโดยเจ้าหน้าที่ กล้องวงจรปิดบริเวณทางเดินทุกชั้น
ควบคู่กับระบบคีย์การ์ดสำหรับการเข้า – ออกอาคารพักอาศัย “เดอะ นวไพรเวซี่”
ดำเนินการก่อสร้างตามมาตรฐานและข้อบังคับทางกฎหมายที่เกี่ยวข้อง เช่น
พระราชบัญญัติส่งเสริมและรักษาคุณภาพสิ่งแวดล้อมแห่งชาติ (EIA)
ที่กำหนดให้มีการเว้นระยะห่างระหว่างตัวอาคาร มีถนนหลักในโครงการกว้าง 16 เมตร
ถนนรอบอาคารกว้าง 12 เมตร มีระบบป้องกันอัคคีภัย ถังดับเพลิง
และติดตั้งบันไดหนีไฟที่มั่นคงแข็งแรงในจุดที่ถูกต้องเหมาะสม
ดังนั้นนอกเหนือจากความสะดวกสบายที่จะพบได้ใน “เดอะ นวไพรเวซี่” แล้ว
สมาชิกของโครงการจึงมั่นใจได้ในความปลอดภัยของชีวิตและทรัพย์สิน

โครงการ เดอะ นวไพรเวซี่ แบ่งการพัฒนาโครงการ ออกเป็น 4 เฟส ดังรายละเอียดต่อไปนี้

ปีที่ 1 เฟส 1 ประกอบด้วย อาคารศูนย์การค้า 1 อาคาร อาคารศูนย์พาณิชยกรรม 2 อาคาร
และอาคารที่พัก อาศัยเพื่อขาย 5 อาคาร เพื่อเช่า 5 อาคาร รวมเป็น 10 อาคาร

ปีที่ 2 เฟส 2 ประกอบด้วย อาคารที่พักอาศัยเพื่อขาย 10 อาคาร เพื่อเช่า 6 อาคาร รวมเป็น
16 อาคาร

ปีที่ 3 เฟส 3 ประกอบด้วย อาคารที่พักอาศัยเพื่อเช่า 10 อาคาร

ปีที่ 4 เฟส 4 ประกอบด้วยอาคารที่พักอาศัยเพื่อขาย 1 อาคาร อาคารที่พักอาศัยเพื่อเช่า 11
อาคาร รวมเป็น 12 อาคาร

โดยคาดว่าโครงการฯจะแล้วเสร็จในเฟสที่ 1 โซนพาณิชยกรรมใน เดือนพฤษภาคม 2552
เริ่มเปิดดำเนินการได้เดือน มิถุนายน 2552 และโซนที่พักอาศัยจะแล้วเสร็จในเดือนตุลาคม 2553

การลงทุน

การลงทุนมีความได้เปรียบของต้นทุนที่ดินที่ต่ำ
เพราะเป็นที่ดินของบริษัทอีกทั้งเป็นการลงทุนขนาดใหญ่ซึ่งก่อให้เกิดความประหยัดจากขนาด
ด้านการก่อสร้างและการดำเนินงานเมื่อเปรียบเทียบกับผู้ประกอบการรายใหม่

ความสัมพันธ์กับโรงงานในเขตส่งเสริมอุตสาหกรรมนวนคร

บริษัทมีความสัมพันธ์ที่ดีกับกลุ่มลูกค้าโรงงานอุตสาหกรรมมีการติดต่อกับลูกค้าสม่ำเสมอทำให้เป็นช่องทางที่จะเข้าถึงกลุ่มลูกค้าโรงงานที่ต้องการจะจัดหาสวัสดิการด้านที่พักอาศัยให้แก่พนักงานได้

กลุ่มเป้าหมายหลักของโครงการฯ

1.  บุคคลที่อาศัยและทำงานในเขตส่งเสริมอุตสาหกรรมนวนคร ซึ่งขณะนี้มีอยู่อย่างน้อย 200,000
    คน

2.  ผู้พักอาศัยในโครงการ “เดอะ นวไพรเวซี่”
    เมื่อโครงการแล้วเสร็จโดยคาดว่าจะมีประชากรในส่วนของอาคารพักอาศัย ( คอนโดมิเนียม
    ) ประมาณ 12,528 คน

3.  ธุรกิจบริการและร้านอาหารในอาคารศูนย์การค้า 3 ชั้น จำนวน 36 ร้าน

4.  ซุปเปอร์มาร์เก็ต 1 แห่ง

5.  ศูนย์อาหาร 1 แห่ง

6.  อาคารศูนย์พาณิชยกรรมเพื่อสินค้าอุปโภคบริโภค 272 บูธ

7.  โรงงานภายในเขตส่งเสริมอุตสาหกรรมนวนคร ปทุมธานี 177 แห่ง

8.  อื่นๆ เช่น บุคคลที่พักอาศัยหรือทำงานบริเวณโดยรอบนอกเขตส่งเสริมอุตลาหกรรมนวนคร

ครบวงจร

รูปแบบของโครงการเป็นการผสมผสานระหว่างที่พักอาศัยและศูนย์การค้าภายในพื้นที่เดียวกันประกอบกับมีสิ่งอำนวยความสะดวกและสาธารณูปโภคต่าง
ๆ ไว้บริการอย่างครบครัน เช่น สโมสร ลานจอดรถ สวนสาธารณะ ระบบรักษาความปลอดภัย
เป็นต้น ซึ่งสร้างความสะดวกสบาย
มีคุณภาพชีวิตที่ดีภายในสังคมที่มีความเป็นระเบียบเรียบร้อยและความปลอดภัยในการอยู่อาศัย
ทำให้ประสบความสำเร็จในการบริหารโครงการเขตส่งเสริมอุตสาหกรรมนวนคร
จนเป็นเขตส่งเสริมอุตสาหกรรมครบวงจรสมบูรณ์แบบที่มีขนาดใหญ่ที่สุดแห่งหนึ่งในประเทศไทย

13.2 โครงการพัฒนาพื้นที่ Premium Zone

บริษัทมีโครงการพัฒนาที่ดิน ด้านทางทิศเหนือของโครงการเขตส่งเสริมอุตสาหกรรม นวนคร
(ปทุมธานี) เพื่อรองรับอุตสาหกรรมขนาดกลางและขนาดย่อม รวมประมาณ 315 ไร่
เพื่อรองรับอุตสาหกรรมขนาดกลางและขนาดย่อม แต่เนื่องจากปัจจุบันสภาวะเศรษฐกิจโลกตกต่ำ
ราคาน้ำมันที่เพิ่มสูงขึ้นทำให้ภาคอุตสาหกรรมโรงงานปิดกิจการ
เกิดการเลิกจ้างในอัตราที่เพิ่มมากขึ้นอย่างต่อเนื่อง ตั้งแต่ปลายปี 2551 จนถึงไตรมาสแรกของปี
2552 ทำให้บริษัทฯ ต้องปรับแผนการลงทุนในพื้นที่โครงการ Premium Zone
โดยจะทำการศึกษาความเหมาะสมในการใช้พื้นที่ให้เกิดการลงทุนที่สร้างผลกำไรให้กับบริษัทฯในอนาคต

13.3 โครงการขยายความสามารถของโรงงานบำบัดน้ำเสีย (ปทุมธานี)

  บริษัทมีนโยบายในการดูแลรักษาคุณภาพสิ่งแวดล้อมโดยได้วางแผนในการพัฒนาขีดความสามารถในการบำบัดน้ำเสียมากขึ้นกว่าเดิม
  เพื่อรองรับการขยายตัวของโรงงานอุตสาหกรรมต่างๆ ภายในเขตส่งเสริมอุตสาหกรรมนวนคร
  ปทุมธานี
  โดยมุ่งเน้นการใช้เทคโนโลยีที่ทันสมัยและมีประสิทธิภาพมากขึ้นเพื่อให้น้ำทิ้งมีคุณภาพที่ดีและเป็นไปตามเกณฑ์มาตรฐานของกรมโรงงานอุตสาหกรรมซึ่งจะเป็นการช่วยดูแลรักษาคุณภาพสิ่งแวดล้อมให้ดียิ่งขึ้น

  ในเดือนตุลาคม 2550 บริษัทฯ ได้ทำสัญญาว่าจ้างให้บริษัทผู้รับเหมา ได้แก่ บริษัท ส. นภา
  จำกัด เป็นผู้รับเหมาในโครงการออกแบบรวมก่อสร้างระบบบำบัดน้ำเสียกลางนวนคร
  (ส่วนขยาย) มีระยะเวลาของโครงการรวม 17 เดือน
  โดยได้มีการออกแบบระบบบำบัดน้ำเสียกลางนวนคร (ส่วนขยาย) เป็นระบบ Activated
  Sludge แบบ Oxidation Ditch ซึ่งเป็นระบบที่ใช้เทคโนโลยีที่ทันสมัย
  โดยจะมีการใช้งานควบคู่กับระบบบำบัดน้ำเสียกลางนวนครส่วนเดิม ในระยะแรก
  จะมีการออกแบบระบบบำบัดน้ำเสียให้มีขีดความสามารถในการรองรับน้ำเสียเพิ่มขึ้นจากเดิม
  26,000 ลูกบาศก์เมตรต่อวัน ในระยะที่สอง ต่อไป ซึ่งเมื่อระบบบำบัดน้ำเสียกลางนวนคร
  (ส่วนขยาย)
  ก่อสร้างแล้วเสร็จจะสามารถรองรับปริมาณน้ำเสียที่เพิ่มขึ้นจากการขยายตัวของโรงงานอุตสาหกรรมได้อย่างต่อเนื่องในอนาคต

  ความคืบหน้าในการดำเนินโครงการ

  ในปี 2551 บริษัทฯ ได้ดำเนินการก่อสร้างระบบบำบัดน้ำเสียกลางนวนคร (ส่วนขยาย)
  โดยเป็นการก่อสร้างในระยะที่ 1 ซึ่งเป็นการก่อสร้างและปรับปรุงระบบบำบัดน้ำเสีย
  เพื่อให้สามารถรองรับปริมาณน้ำเสียรวมได้ 40,000 ลูกบาศก์เมตรต่อวัน
  ปัจจุบันมีความคืบหน้าในการก่อสร้างโครงการ คิดเป็น 88.90 %
  ยังคงเหลืองานก่อสร้างที่อยู่ในระหว่างดำเนินการ คิดเป็น 11.10 % แบ่งเป็นงานโยธา ได้แก่
  งานก่อสร้างโรงคลุมตู้ควบคุมไฟฟ้าและงานปรับพื้นที่ คิดเป็น 0.79 % งานระบบสุขาภิบาล ได้แก่
  งานติดตั้งและทดสอบท่อพร้อมอุปกรณ์เครื่องจักรทั้งระบบ คิดเป็น 7.06 %
  งานระบบไฟฟ้าแสงสว่าง คิดเป็น 2.07 % และงาน Startup and Commissioning คิดเป็น
  0.55 %
  โดยทั้งนี้มีกำหนดแล้วเสร็จพร้อมเดินระบบบำบัดจนได้น้ำทิ้งที่มีคุณภาพเป็นไปตามเกณฑ์มาตรฐานของกรมโรงงานอุตสาหกรรม
  ภายในเดือน มีนาคม 2552

13.4 โครงการพัฒนาพื้นที่เฟส 2 เขตประกอบการอุตสาหกรรมนวนคร นครราชสีมา

  โดยในต้นปี 2551 บริษัทฯได้มีนโยบายก่อสร้างอาคารสโมสรเพื่อไว้รองรับกลุ่มลูกค้า
  หน่วยงานราชการ ตลอดจนผู้ที่เข้าเยี่ยมชมโครงการ และเป็นศูนย์รวมด้านธุรกิจ
  ในเขตประกอบการอุตสาหกรรม

  นวนคร นครราชสีมา

  ในปี 2552 บริษัทได้เตรียมแผนพัฒนาระบบสาธารณูปโภคในเฟส 2 บนพื้นที่เกือบ 610 ไร่
  โดยพัฒนาพื้นที่ขายอีก 458 ไร่ และขุดอ่างเก็บน้ำพื้นที่ 42 ไร่
  เพื่อให้เกิดความมั่นใจต่อลูกค้าหรือผู้ประกอบการที่สนใจในโครงการ
  โดยคาดว่าจะดำเนินการแล้วเสร็จภายในระยะเวลา 2 ปี